《秋雨叹》
宋代·李洪

西风猎猎暮秋天，昏雾淫霖海气连。
雨脚如麻云泼墨，禾头生耳稻漂田。
庭前槐树惟增叹，阶下决明空可怜。
愁绝寒儒思广厦，床床漏屋夜无眠。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。